stanford-oval/wikipedia huggingface dataset:
กุญแจประจำหลัก
ประเภทของกุญแจประจำหลัก

กุญแจประจำหลักในการบันทึกดนตรีสมัยใหม่มีใช้อยู่เพียง 3 ชนิดคือ กุญแจซอล กุญแจโด และกุญแจฟา ซึ่งกุญแจแต่ละชนิดจะอ้างถึงเสียงซอล โด และฟา ตามลำดับ ตามตำแหน่งที่กุญแจนั้นได้ไปคาบเกี่ยวไว้บนบรรทัด เส้นและช่องอื่นๆ ก็จะสัมพันธ์กับโน้ตบนเส้นนั้น
| รูปร่าง | ชื่อ | ใช้ระบุโน้ต | ตำแหน่งที่คาบเกี่ยว |
| --- | --- | --- | --- |
|  | กุญแจซอล กุญแจประจำหลัก G (G-clef) | เสียงซอลที่อยู่เหนือเสียงโดกลาง | ส่วนโค้งก้นหอยตรงกลาง |
|  | กุญแจโด กุญแจประจำหลัก C (C-clef) | เสียงโดกลาง (middle C) | กึ่งกลางกุญแจโด |
|  | กุญแจฟา กุญแจประจำหลัก F (F-clef) | เสียงฟาที่อยู่ใต้เสียงโดกลาง | หัวของกุญแจ หรือระหว่างสองจุด |
การใช้ความแตกต่างของกุญแจประจำหลัก ก็เพื่อให้สามารถบันทึกดนตรีสำหรับเครื่องดนตรีและเสียงอื่นได้ทุกอย่าง แม้ว่าจะมีธรรมชาติของเสียงที่แตกต่างกัน เช่นเสียงบางอย่างอาจฟังดูแล้วสูงกว่าหรือต่ำกว่าเสียงอื่น ซึ่งเป็นการยากที่จะบันทึกเสียงทุกอย่างโดยใช้กุญแจประจำหลักเพียงชนิดเดียว เนื่องจากบรรทัดมีเพียงแค่ห้าเส้นในปัจจุบัน แต่อาจนำเสนอระดับเสียงของตัวโน้ตไม่เพียงพอต่อจำนวนโน้ตที่วงออเคสตราสามารถสร้างขึ้น แม้จะใช้เส้นน้อย (ledger line) มาช่วยก็ตาม การใช้ความแตกต่างของกุญแจสำหรับเครื่องดนตรีและเสียงแต่ละชนิด มีส่วนช่วยให้เขียนตัวโน้ตได้ง่าย ลดจำนวนการใช้เส้นน้อย และปรับคีย์ดนตรีได้ง่าย ดังนั้นกุญแจซอลจึงใช้แทนการนำเสนอเสียงสูง กุญแจโดสำหรับเสียงกลาง และกุญแจฟาสำหรับเสียงต่ำ
ตำแหน่งของกุญแจประจำหลัก

กุญแจประจำหลักสามารถวางได้หลายตำแหน่ง ปกติแล้วจะวางไว้ให้คาบเกี่ยวกับเส้นใดเส้นหนึ่งบนบรรทัด และในเมื่อบรรทัดมี 5 เส้น จึงมีความเป็นไปได้ทั้งหมด 15 แบบในการใช้งาน อย่างไรก็ตามมี 6 แบบที่เป็นการกำหนดซ้ำซ้อนกัน ตัวอย่างเช่น กุญแจซอลที่กำกับเส้นที่สาม จะมีค่าเท่ากับกุญแจโดที่กำกับเส้นที่หนึ่ง เป็นต้น ดังนั้นจึงเหลือเพียง 9 แบบเท่านั้นที่ให้ผลแตกต่างกัน ซึ่งทุกแบบเคยใช้ในประวัติศาสตร์ที่ผ่านมาแล้วทั้งสิ้น ได้แก่ กุญแจซอลบนสองเส้นล่าง กุญแจฟาบนสามเส้นบน และกุญแจโดบนทุกเส้นยกเว้นเส้นที่ห้า (เนื่องจากกุญแจโดบนเส้นที่ห้าซ้ำซ้อนกับกุญแจฟา หากโน็ตคาบเส้นนิยมใช้เช่นC# ตัวนี้จะซ้ำในบรรทัดจึงมีความสำคัญที่#กำกับเพื่อระบุความถี่ต่ำสูงของเสียงบนเส้นที่สาม)
แต่สำหรับทุกวันนี้ กุญแจที่ใช้เป็นปกติมีเพียงแค่ กุญแจเทรเบิล กุญแจเบส กุญแจอัลโต และกุญแจเทเนอร์ ซึ่งสองอย่างแรกมักใช้ควบคู่กันบ่อยครั้งกว่า
ตำแหน่งของกุญแจประจำหลักที่เป็นไปได้ทั้งหมด
กุญแจประจำหลักที่ใช้บ่อย
โรงเรียนกาฬสินธุ์พิทยาสรรพ์

| โรงเรียนกาฬสินธุ์พิทยาสรรพ์ |
| --- | --- |
Kalasin Pittayasan School
ที่ตั้ง
เลขที่ 66 ถนนอรรถเปศล ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์ 46000   โทรศัพท์ 0-438-11278  โทรสาร 0-438-13409
พิกัด: 16°25′49″N 103°30′44″E﻿ / ﻿16.4304°N 103.5122°E﻿ / 16.4304; 103.5122
ข้อมูล
ชื่ออื่น: ก.พ.ส / KPS
ประเภท: โรงเรียนรัฐบาลประจำจังหวัด  โรงเรียนมัธยมศึกษาขนาดใหญ่พิเศษ
คติพจน์: "ประพฤติดี มีวินัย ตั้งใจเรียน"   ลูก ก.พ.ส. ปัญญาเยี่ยม เปี่ยมคุณธรรม  (การศึกษา คือ ชีวิต) 
สถาปนา: พ.ศ. 2456 ก่อตั้งโรงเรียน  พ.ศ. 2470 พระราชทานนามโรงเรียน
ผู้ก่อตั้ง: เจ้าประคุณสมเด็จพระมหาวีระวงศ์ (อ้วน ติสโส)
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1046101001
ผู้อำนวยการ: ดร.จารุวรรณ  รัตนมาลี
จำนวนนักเรียน: 3,841คน  (ข้อมูล 16พฤษภาคม2566)
ขนาดของชั้นเรียนเฉลี่ย: ม.1 - ม.6
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาจีน  ภาษาญี่ปุ่น  ภาษาเกาหลี.
ห้องเรียน: 91 ห้องเรียน 7 อาคารเรียน
สี:    เขียว - เหลือง
เพลง: มาร์ช ก.พ.ส,ถิ่นเขียว-เหลือง
เว็บไซต์: http://www.kalasinpit.ac.th
หลวงพ่อศิลา : พระพุทธรูปประจำโรงเรียน
โรงเรียนกาฬสินธุ์พิทยาสรรพ์ (อังกฤษ : Kalasinpittayasan School) (อักษรย่อ: ก.พ.ส, K.P.S.) เป็นสถานศึกษาแห่งแรกของจังหวัดกาฬสินธุ์[ต้องการอ้างอิง] ซึ่งแต่เดิมเป็นโรงเรียนชายล้วน ปัจจุบันจัดอยู่ในประเภทโรงเรียนมัธยมศึกษาขนาดใหญ่พิเศษ รูปแบบสหศึกษา ทำการเรียนการสอนตามหลักสูตรการศึกษาขั้นพื้นฐาน ระดับมัธยมศึกษาตอนต้น และระดับมัธยมศึกษาตอนปลาย
ประวัติโรงเรียน

โรงเรียนกาฬสินธุ์พิทยาสรรพ์ ได้ก่อตั้งขึ้นในปีพุทธศักราช 2456 โดยผู้ที่ก่อตั้งโรงเรียนกาฬสินธุ์พิทยาสรรพ์คือ สมเด็จพระมหาวีรวงศ์ (อ้วน ติสฺโส) เป็นผู้ก่อตั้ง ในปีการศึกษาแรกที่มีการเรียนการสอน โรงเรียนกาฬสินธุ์พิทยาสรรพ์ได้เปิดสอนในระดับชั้นประถมศึกษาปีที่ 1 ถึงปีที่ 3 ในปีแรกมีนักเรียนที่เข้ารับการเรียนการสอนทั้งสิ้น 50 คน โดยมี นายบุญถม ชนะกานนท์ เป็นผู้บริหารโรงเรียนในขณะนั้น และมีคุณครู อีก 2 ท่าน คือ นายอุทา พิมพะสาลี และนายเหลา พิมพะสาลี
ประวัติโรงเรียน > ช่วงที่ 1 ยุคก่อตั้ง (พ.ศ. 2456-2484)

พ.ศ. 2456 นักเรียนโรงเรียนกาฬสินธุ์พิทยาสรรพ์ได้ย้ายไปเรียนที่วัดใต้โพธิ์คำ
พ.ศ. 2460 นักเรียนโรงเรียนกาฬสินธุ์พิทยาสรรพ์ได้ย้ายไปเรียนที่เรือนจำเก่า
พ.ศ. 2462 นักเรียนโรงเรียนกาฬสินธุ์พิทยาสรรพ์ได้ย้ายไปเรียนที่สโมสรเสื่อป่า
พ.ศ. 2472 นักเรียนโรงเรียนกาฬสินธุ์พิทยาสรรพ์ได้ย้ายไปเรียนที่วัดหอไตรปิฏการาม
พ.ศ. 2471 นักเรียนโรงเรียนกาฬสินธุ์พิทยาสรรพ์ได้ย้ายไปเรียนที่ศาลากลางจังหวัดกาฬสินธุ์ เพราะโรงเรียนกาฬสินธุ์พิทยาสรรพ์ถูกไฟไหม้ และได้มีการเริ่มลงทะเบียนเลขประจำตัวนักเรียนใหม่ โดยเริ่มนับจากหมายเลข 1
พ.ศ. 2474 นักเรียนโรงเรียนกาฬสินธุ์พิทยาสรรพ์ได้ย้ายมาเรียนในพื้นที่ปัจจุบัน และในปีเดียวกันได้มีการสร้างอาคารเรียนหลังแรก(อาคารเสาใหญ่) โดยใช้งบประมาณรวมทั้งสิ้น 10,000 บาท พร้อมทั้งบ้านพักครู 1 หลัง เมื่อวันที่ 16 ธันวาคม พ.ศ. 2474
พ.ศ. 2484 โรงเรียนกาฬสินธุ์พิทยาสรรพ์ได้มีการเปิดสอนเฉพาะระดับมัธยมศึกษา
ประวัติโรงเรียน > ช่วงที่ 2 (พ.ศ. 2510-2547)

พ.ศ. 2510 โรงเรียนกาฬสินธุ์พิทยาสรรพ์ได้เข้าร่วมโครงการโรงเรียนมัธยมศึกษาเพื่อพัฒนาชนบท
พ.ศ. 2534 โรงเรียนกาฬสินธุ์พิทยาสรรพ์ได้รับการคัดเลือกจากกระทรวงศึกษาธิการ ให้ได้รับรางวัลโรงเรียนพระราชทานระดับ โรงเรียนมัธยมศึกษาขนาดใหญ่ ประจำปีการศึกษา 2534 ในขณะนั้น นายวินัย เสาหิน ได้ดำรงตำแหน่งผู้อำนวยการ โรงเรียนกาฬสินธุ์พิทยาสรรพ์
พ.ศ. 2538 นายบรรเทา วรรณจำปี มาดำรงตำแหน่งแทน นายชุมพล เวียงเพิ่ม ซึ่งย้ายไปดำรงตำแหน่งผู้อำนวยการโรงเรียนขอนแก่นวิทยายน จังหวัดขอนแก่น
พ.ศ. 2543 นางพิสมัย อารีย์ มาดำรงตำแหน่งผู้อำนวยการโรงเรียนแทนนายบรรเทา วรรณจำปี ซึ่งเกษียณอายุราชการ
พ.ศ. 2543 โรงเรียนได้งบประมาณค่าที่ดินและสิ่งก่อสร้างอาคารเรียนแบบ 324/ล41 (หลังคาทรงไทย) งบประมาณในการก่อสร้าง 14,850,000 บาท โดยสร้างแทนอาคารเสาใหญ่ที่ได้ทรุดโทรมไป
พ.ศ. 2546 โรงเรียนก่อสร้างโรงอาหารระหว่างหอประชุมกับอาคารพลศึกษาและนายวานิชย์ ติชาวัน  ย้ายมาดำรงตำแหน่งผู้อำนวยการโรงเรียนในปีเดียวกันนี้
พ.ศ. 2547 โรงเรียนได้จัดการเรียนการสอนโดยใช้ภาษาอังกฤษเป็นสื่อ (MEP) โดยเปิดสอนระดับชั้นมัธยมศึกษาปีที่ 1 จำนวน 2 ห้องเรียน ห้องเรียนละ  27 คน รวม 54 คน
รายนามครูใหญ่ อาจารย์ใหญ่ และผู้อำนวยการโรงเรียน

| 0 | 1 | 2 | 3 | 4 |
| --- | --- | --- | --- | --- |
| ลำดับ | รายนาม | เริ่มวาระ | สิ้นสุดวาระ | ตำแหน่ง |
| 1 | นายบุญถม ชนะกานนท์ | พ.ศ. 2456 | พ.ศ. 2466 | ครูใหญ่ |
| 2 | นายกว้าง ทองทวี  | พ.ศ. 2466 | พ.ศ. 2474 | ครูใหญ่ |
| 3 | นายประเคน โนนศรีชัย | พ.ศ. 2474 | พ.ศ. 2489 | ครูใหญ่ |
| 4 | นายประภาส ศุภสาร  | พ.ศ. 2489 | พ.ศ. 2490 | ครูใหญ่ |
| 5 | นายประเสริฐ สื่อสิน | พ.ศ. 2490 | พ.ศ. 2492 | ครูใหญ่ |
| 6 | นายแก้ว อุปพงศ์  | พ.ศ. 2492 | พ.ศ. 2494 | ครูใหญ่ |
| 7 | นายพลอย มหาแสน  | พ.ศ. 2498 | พ.ศ. 2507 | ครูใหญ่ |
| 8 | นายอุดร เวียงเพิ่ม  | พ.ศ. 2507 | พ.ศ. 2511 | อาจารย์ใหญ่ ครูใหญ่ |
| 9 | นางเสริมศิริ ทองธรรมชาติ  | พ.ศ. 2511 | พ.ศ. 2512 | รก. อาจารย์ใหญ่ |
| 10 | นายล้วน วรนุช  | พ.ศ. 2512 | พ.ศ. 2513 | อาจารย์ใหญ่ |
| 11 | นายมาบ ภูมาศ | พ.ศ. 2513 | พ.ศ. 2515 | อาจารย์ใหญ่ |
| 12 | นายสำลี ผดุงศรี | พ.ศ. 2515 | พ.ศ. 2525 | อาจารย์ใหญ่ |
| 13 | นายคำพันธ์ คงนิล | พ.ศ. 2525 | พ.ศ. 2527 | ผู้อำนวยการ |
| 14 | นายพิน ศรีอาจ | พ.ศ. 2527 | พ.ศ. 2530 | ผู้อำนวยการ |
| 15 | นายวินัย เสาหิน | พ.ศ. 2530 | พ.ศ. 2535 | ผู้อำนวยการ |
| 16 | นายชุมพล เวียงเพิ่ม | พ.ศ. 2535 | พ.ศ. 2538 | ผู้อำนวยการ |
| 17 | นายบรรเทา วรรณจำปี | พ.ศ. 2538 | พ.ศ. 2543 | ผู้อำนวยการ |
| 18 | นางพิสมัย อารีย์ | พ.ศ. 2543 | พ.ศ. 2546 | ผู้อำนวยการ |
| 19 | นายวานิชย์ ติชาวัน | พ.ศ. 2546 | พ.ศ. 2550 | ผู้อำนวยการ |
| 20 | นายเสน่ห์ คำสมหมาย | พ.ศ. 2551 | พ.ศ. 2561 | ผู้อำนวยการ |
| 21 | นายสงกรานต์ พันโนราช | พ.ศ. 2561 | พ.ศ. 2563 | ผู้อำนวยการ |
| 22 | นายเทอดเกียรติ ขันธ์พิมูล | พ.ศ. 2563 | พ.ศ.2565 | ผู้อำนวยการ |
| 23 | นางจารุวรรณ รัตนมาลี | พ.ศ.2565 | -ปัจจุบัน | ผู้อำนวยการ |
แผนการเรียนพิเศษ

โรงเรียนกาฬสินธุ์พิทยาสรรพ์ จัดการศึกษาในระดับ มัธยมศึกษาตอนต้นและมัธยมศึกษาตอนปลายดังนี้
มัธยมศึกษาตอนต้น
โครงการส่งเสริมความเป็นเลิศทางด้านวิทยาศาสตร์ และคณิตศาสตร์ (มัธยมศึกษาตอนต้น) (Talented Student Program on Science and Mathematic : TSM)
โครงการส่งเสริมความเป็นเลิศทางด้านภาษาอังกฤษ  (มัธยมศึกษาตอนต้น)(Mini English Program : MEP)
มัธยมศึกษาตอนปลาย
โครงการส่งเสริมความเป็นเลิศทางด้านวิทยาศาสตร์ และคณิตศาสตร์ (มัธยมศึกษาตอนปลาย)(Gifted Children Program : GC)
โครงการส่งเสริมความเป็นเลิศทางด้านภาษา  (มัธยมศึกษาตอนปลาย)(International Math Science : IMS )
โครงการห้องเรียนพิเศษโครงการส่งเสริมความสามารถทางภาษา ศิลปะ และสังคมที่สอนโดยใช้ภาษาอังกฤษ (Intensive Program : IP)
บุคคลที่มีชื่อเสียง

ขวัญชนก กำนาดี (หนามเตย ไทดอลมิวสิค)
ทัศนศักดิ์ ถนอมสิทธิ์ (กานต์ ทศน)
เศรษฐพงศ์ เพียงพอ (เต๋า)
ศิริลักษณ์ คอง (หลิงหลิง คอง)
โครงการ Mini English Program : MEP และ Intensive Program : IP

โครงการ Mini English Program หรือ MEP จัดการเรียนการสอนรายวิชา คณิตศาสตร์ วิทยาศาสตร์ และ ภาษาอังกฤษ โดยใช้ภาษาอังกฤษจากชาวต่างชาติ อิงการสอนตามหลักสูตรแกนกลางการศึกษาขั้นพื้นฐานของกระทรวงศึกษาธิการ โครงการ MEP เป็นหลักสูตรชั้นมัธยมตอนต้น
โครงการ Intensive Program หรือ IP เป็นโครงการที่ส่งเสริมความสามารถทางภาษา ศิลปะ และสังคมที่สอนโดยใช้ภาษาอังกฤษจากชาวต่างชาติ อิงการสอนตามหลักสูตรแกนกลางการศึกษาขั้นพื้นฐานของกระทรวงศึกษาธิการ โครงการ IP เป็นหลักสูตรชั้นมัธยมศึกษาตอนปลาย
โครงการ IP ยังเป็นหลักสูตรที่มุ่งเน้นพัฒนาผู้เรียนด้านภาษาที่ 3 อีกด้วย โดยโครงการได้จัดให้นักเรียนได้เลือกศึกษาภาษาที่ผู้เรียนสนใจ ดังนี้ 1. ภาษาจีน 2. ภาษาเกาหลี 3. ภาษาญี่ปุ่น
นักเรียนที่จบการศึกษาจากโครงการ IP สามารถศึกษาต่อในด้าน มนุษยศาสตร์, คณะอักษรศาสตร์, ศิลปศาสตร์, นิเทศศาสตร์, สื่อสารมวลชน, วารสารศาสตร์, ศึกษาศาสตร์, การจัดการบริหารธุรกิจ, การโรงแรมและการท่องเที่ยว, นิติศาสตร์, รัฐศาสตร์ หรือการเมืองการปกครองในระบบอุดมศึกษา
โครงการ Gifted (ส่งเสริมความเป็นเลิศทางวิทยาศาสตร์) [TSM & SMTE]

Gifted คือ โครงการที่จัดตั้งขึ้นเพื่อสนับสนุนให้เด็กผู้มีความสามารถพิเศษทางด้านวิทยาศาสตร์มีความรู้ ทักษะ กระบวนการคิดมากยิ่งขึ้น โดยการพัฒนาเด็กที่มีความสามารถพิเศษทางด้านวิทยาศาสตร์นี้ทุกด้าน ซึ่งในปี พ.ศ. 2550 ได้เปิดทำการสอนห้องเรียน Gifted รุ่นที่ 1 เป็นห้องเรียนวิทยาศาสตร์  ในระดับชั้นมัธยมศึกษาปีที่ 4 ของโรงเรียน จำนวน 1 ห้องเรียน
โครงการ Excellent Academic Class (ส่งเสริมศักยภาพทางวิชาการ) : EAC

โครงการห้องเรียนส่งเสริมศักยภาพทางวิชาการ (Excellent Academic Class : EAC) แผนการเรียนวิทย์คณิต (ห้องเรียนปกติ)
ที่มีการจัดหลักสูตรและกิจกรรมเสริมหลักสูตรที่ตรงตามความต้องการของผู้เรียนที่หลากหลาย  ผู้เรียนสามารถค้นพบและเพิ่มศักยภาพทางวิชาการของตนเอง  เพื่อเข้าร่วมกิจกรรมทักษะทางวิชาการ การสอบวัดความรู้ภาษาอังกฤษตามมาตรฐานสากล การเข้าศึกษาต่อและประกอบอาชีพต่อไป ซึ่งในปี พ.ศ. 2565 ได้เปิดทำการสอนห้องเรียน EAC รุ่นที่ 1 ในระดับชั้นมัธยมศึกษาปีที่ 4 ของโรงเรียน จำนวน 1 ห้องเรียน
ในปี พ.ศ. 2567 โรงเรียนได้พัฒนาศักยภาพทางการศึกษาด้วยการขยายแผนการเรียนเพิ่มเติม ห้องเรียนใหม่ 4 ห้อง ภายใต้โครงการห้องเรียนส่งเสริมศักยภาพทางวิชาการ เพื่อส่งเสริมความสามารถของผู้เรียนในสาขาวิชาต่าง ๆ ดังนี้
โครงการห้องเรียนส่งเสริมศักยภาพทางวิชาการ แผนการเรียน วิทย์-คณิต (วิศวกรรม)
โครงการห้องเรียนส่งเสริมศักยภาพทางวิชาการ แผนการเรียน วิทย์-คณิต (วิทยาศาสตร์คอมพิวเตอร์)
โครงการห้องเรียนส่งเสริมศักยภาพทางวิชาการ แผนการเรียน วิทย์-คณิต (วิทยาศาสตร์สุขภาพ)
โครงการห้องเรียนส่งเสริมศักยภาพทางวิชาการ แผนการเรียน วิทย์-คณิต (นิติศาสตร์ รัฐศาสตร์และสังคมศาสตร์)
แหล่งข้อมูลอื่น

เว็บไซต์โรงเรียนกาฬสินธุ์พิทยาสรรพ์
โรงเรียนกาฬสินธุ์พิทยาสรรพ์ ที่เฟซบุ๊ก
ข้อมูลพื้นฐานโรงเรียนกาฬสินธุ์พิทยาสรรพ์ในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
| ด ค กโรงเรียนประจำจังหวัดในประเทศไทย |
| --- | --- | --- |
| ภาคเหนือ |  เชียงราย (ชาย/หญิง)  เชียงใหม่ (ชาย/หญิง/สหศึกษา)  น่าน (ชาย/หญิง)  พะเยา  แพร่ (ชาย/หญิง)  แม่ฮ่องสอน  ลำปาง (ชาย/หญิง)  ลำพูน (ชาย/หญิง)  อุตรดิตถ์ (ชาย/หญิง)  |  |
| ภาคตะวันออกเฉียงเหนือ |  กาฬสินธุ์ (ชาย/หญิง)  ขอนแก่น (ชาย/หญิง)  ชัยภูมิ (ชาย/หญิง)  นครพนม (ชาย/หญิง)  นครราชสีมา  (ชาย/หญิง/สหศึกษา)  บึงกาฬ  บุรีรัมย์  มหาสารคาม (ชาย/หญิง)  มุกดาหาร  ยโสธร  ร้อยเอ็ด (ชาย/หญิง)  เลย  ศรีสะเกษ (ชาย/หญิง)  สกลนคร  สุรินทร์  (ชาย/หญิง)  หนองคาย  หนองบัวลำภู  อุดรธานี (ชาย/หญิง/สหศึกษา/สหศึกษา)  อุบลราชธานี (ชาย/หญิง)  อำนาจเจริญ  |  |
| ภาคกลาง |  กำแพงเพชร  ชัยนาท  นครนายก  นครปฐม (ชาย/หญิง)  นครสวรรค์ (ชาย/หญิง)  นนทบุรี (ชาย/หญิง)  ปทุมธานี (ชาย/หญิง)  พระนครศรีอยุธยา (ชาย/หญิง)  พิจิตร  พิษณุโลก (ชาย/หญิง)  เพชรบูรณ์ (ชาย/หญิง)  ลพบุรี  สมุทรปราการ (ชาย/หญิง)  สมุทรสงคราม (ชาย/หญิง)  สมุทรสาคร (ชาย/หญิง)  สระบุรี  สิงห์บุรี  สุโขทัย (ชาย/หญิง/สหศึกษา)  สุพรรณบุรี (ชาย/หญิง)  อ่างทอง (ชาย/หญิง)  อุทัยธานี  |  |
| ภาคตะวันออก |  จันทบุรี (ชาย/หญิง)  ฉะเชิงเทรา (ชาย/หญิง)  ชลบุรี (ชาย/หญิง)  ตราด (ชาย/หญิง)  ปราจีนบุรี (ชาย/หญิง)  ระยอง  สระแก้ว  |  |
| ภาคตะวันตก |  กาญจนบุรี (ชาย/หญิง)  ตาก (ชาย/หญิง)  ประจวบคีรีขันธ์  เพชรบุรี (ชาย/หญิง)  ราชบุรี (ชาย/หญิง)  |  |
| ภาคใต้ |  กระบี่  ชุมพร (ชาย/หญิง)  ตรัง (ชาย/หญิง)  นครศรีธรรมราช (ชาย/หญิง)  นราธิวาส (ชาย/หญิง)  ปัตตานี (ชาย/หญิง)  พังงา (ชาย/หญิง)  พัทลุง (ชาย/หญิง)  ภูเก็ต (ชาย/หญิง)  ยะลา (ชาย/หญิง)  ระนอง (ชาย/หญิง)  สงขลา (ชาย/หญิง)  สตูล  สุราษฎร์ธานี (ชาย/หญิง)  |  |
| อดีต |  พระนคร (ชาย/หญิง)  ธนบุรี (ชาย/หญิง)  มีนบุรี (ชาย/หญิง)  ธัญบุรี (ชาย/หญิง)  พระประแดง (ชาย/หญิง)  กระบินทร์บุรี (ชาย/หญิง)  ตะกั่วป่า (ชาย/หญิง)  สวรรคโลก (ชาย/หญิง)  หล่มศักดิ์ (ชาย/หญิง)  หลังสวน (ชาย/หญิง)  |  |
เจ้าอินทยงยศโชติ

| เจ้าอินทยงยศโชติ |
| --- | --- |

เจ้าผู้ครองนครลำพูน
ครองราชย์: 3 มกราคม พ.ศ. 2441 - 18 มีนาคม พ.ศ. 2454
รัชกาล: 16 ปี
ก่อนหน้า: เจ้าเหมพินธุไพจิตร
ถัดไป: เจ้าจักรคำขจรศักดิ์

พิราลัย: 18 มีนาคม พ.ศ. 2454
พระชายา: แม่เจ้าหม่อมราชวงศ์รถแก้ว
พระราชบุตร: 5 พระองค์
ราชสกุล: ณ ลำพูน
ราชวงศ์: ทิพย์จักร
พระบิดา: เจ้าดาราดิเรกรัตนไพโรจน์
พระมารดา: แม่เจ้าปิมปาราชเทวี
เจ้าอินทยงยศโชติ (ไทยถิ่นเหนือ: ) ทรงเป็นเจ้าผู้ครองนครลำพูน องค์ที่ 9 แห่งราชวงศ์ทิพย์จักร
พระประวัติ

เจ้าอินทยงยศโชติ มีพระนามเดิมว่าเจ้าอินทยศ เป็นราชโอรสในเจ้าดาราดิเรกรัตนไพโรจน์ เจ้านครลำพูนองค์ที่ 7 โดยเป็นองค์เดียวที่เกิดแต่แม่เจ้าปิมปาราชเทวี ได้รับพระราชทานสัญญาบัตรเป็นเจ้าอุปราชนครลำพูน จนวันที่ 3 มกราคม พ.ศ. 2440 (นับแบบปัจจุบันเป็นปี พ.ศ. 2441) จึงเลื่อนเป็นเจ้าอินทยงค์ยศโชติ์ วรโฆษกิตติโสภณ วิมลสัตยสวามิภักดิคุณ หริภุญไชยรัษฎารักษ์ ตทรรคเจดีย์บูชากร ราษฎรธุระธาดา เอกัจจโยนกาธิบดี เจ้านครลำพูน
เจ้าอินทยงยศโชติ ป่วยเป็นโรคภายใน อาการทรงกับทรุดเรื่อยมา จนถึงแก่พิราลัยในวันที่ 18 มีนาคม พ.ศ. 2454 (พ.ศ. 2453 หากนับวันที่ 1 เมษายนเป็นวันขึ้นศักราชใหม่) รวมระยะเวลาที่ทรงครองนคร 16 ปี
ราชโอรส ราชธิดา

เจ้าอินทยงยศโชติ มีราชโอรสและราชธิดา รวม 5 พระองค์ ณ ลำพูน มีนามตามลำดับ ดังนี้
ใน แม่เจ้าหม่อมราชวงศ์รถแก้ว - ธิดาหม่อมเจ้าสัตบุศ อิศรเสนากับเจ้านายฝ่ายเหนือที่ได้เป็นหม่อม (มีราชโอรส 1 ราชธิดา 2)
เจ้ามุกดา ณ ลำพูน - สมรสกับ "เจ้าราชภาคินัย น้อยเมืองไทย, เจ้าราชภาคินัยนครลำพูน"
มหาอำมาตย์โท พลตรี เจ้าจักรคำขจรศักดิ์, เจ้าผู้ครองนครลำพูน องค์ที่ 10
เจ้าหล้า ณ ลำพูน - สมรสกับ "เจ้าน้อยจิตตะ ณ ลำพูน" ภายหลังสมรสกับ "เจ้าราชสัมพันธ์วงศ์ น้อยพุทธวงศ์ ณ เชียงใหม่, เจ้าราชสัมพันธ์วงศ์นครลำพูน"
ใน หม่อมคำเที่ยง (มีราชธิดา 1)
เจ้าทิพนวล ณ ลำพูน
ใน หม่อมบัวจีน (มีราชธิดา 1)
เจ้าสายเขียว ณ ลำพูน
ใน หม่อมขันคำ (ไม่มีราชโอรส ราชธิดา)
พระกรณียกิจ > การคมนาคม

ในระหว่างรัชสมัยของเจ้าหลวงอินทยงยศโชติ เป็นเจ้าหลวงนครลำพูน นับว่าเป็นยุคของการพัฒนานครลำพูน มีการตัดถนนจากเมืองลำพูนไปเมืองเชียงใหม่ และจากเมืองลำพูนไปเวียงป่าซาง การสร้างเหมืองฝาย ซึ่งเห็นได้จากหลักฐานแผนที่ของกระทรวงมหาดไทย ระหว่าง ปี พ.ศ. 2440-2450 แสดงให้เห็นถึงการตัดถนนสายสำคัญ ๆ ในเมืองลำพูน
พระกรณียกิจ > การสื่อสาร

เจ้าหลวงอินทยงยศโชติ ทรงเห็นความสำคัญของการสื่อสาร จึงได้โปรดให้สร้างที่ทำการไปรษณีย์ขึ้นที่นครลำพูน เมื่อปี พ.ศ. 2449 ด้วยทรัพย์สินส่วนพระองค์ (ประมาณ 1,567 บาท) โดยเปิดให้บริการเมื่อวันที่ 18 กันยายน พ.ศ. 2449 และในปี พ.ศ. 2451 ทรงเห็นความสำคัญของการสื่อสาร จึงได้ช่วยอุดหนุนราชการของรัฐบาล โดยบริจาคเสาโทรเลข จำนวน 234 ต้น
เครื่องราชอิสริยาภรณ์

พ.ศ. 2446 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
ฮินะ อาโอกิ

| ฮินะ อาโอกิ |
| --- | --- |
青木 陽菜
เกิด:  (2000-01-05) 5 มกราคม ค.ศ. 2000 (24 ปี) จังหวัดมิยางิ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2021 – ปัจจุบัน
องค์การ: ฮิบิกิ
ฮินะ อาโอกิ (ญี่ปุ่น: 青木 陽菜; โรมาจิ: Aoki Hina, เกิด 5 มกราคม 2000) เป็นนักพากย์หญิงชาวญี่ปุ่น เกิดที่จังหวัดมิยางิ สังกัดค่ายฮิบิกิ
ไวท์มิวสิก

| --- | --- |
ประเภท: ธุรกิจบันเทิง
รูปแบบ: ค่ายเพลงย่อย
ก่อตั้ง: 1 มกราคม พ.ศ. 2554 (14 ปี)
สำนักงานใหญ่: จีเอ็มเอ็ม แกรมมี่, กรุงเทพมหานคร, ไทย
บุคลากรหลัก: รัฐการ น้อยประสิทธิ์ (กรรมการผู้จัดการ)
ไวท์มิวสิก  (อังกฤษ: White Music)  เป็นค่ายเพลงย่อยในสังกัดบริษัทของจีเอ็มเอ็ม แกรมมี่ ดูแลโดยรัฐการ น้อยประสิทธิ์ (อาร์ม) มีศิลปินในสังกัดปัจจุบันอย่างเช่น ลุลา, เป็ก ผลิตโชค, นิว จิ๋ว, หมู MuZU, อะตอม ชนกันต์, เก็ตสึโนวา, สุพล พัวศิริรักษ์, โอปอ ประพุทธ์, คณิตกุล เนตรบุตร และอ๊อฟ ปองศักดิ์
ศิลปินในสังกัดในปัจจุบัน

| ลำดับ | ชื่อศิลปิน | ช่วงเวลาผลิตผลงาน | ช่วงเวลาในสังกัด | สังกัดเดิม |
| --- | --- | --- | --- | --- |
| 1 | นิว จิ๋ว  (นิว จิ๋ว) (พ.ศ. 2546 - 2566) (ย้ายเข้ามา พ.ศ. 2565)  (ปัจจุบันพักวงยังไม่มีกำหนด) (มาจาก มิวสิกครีม) |  |  |  |
| 2 | กันยารัตน์ ติยะพรไชย (ตุ๊กตา, ลุลา) (พ.ศ. 2547 ย้ายเข้ามา พ.ศ. 2557)  (มาจาก สนามหลวงการดนตรี) |  |  |  |
| 3 | สุพล พัวศิริรักษ์ (เบล) (พ.ศ. 2545 ย้ายเข้ามา พ.ศ. 2554) (มาจาก ฮัมเบรลล่า) |  |  |  |
| 4 | บัณฑิต แซ่โง้ว (หมู Muzu) (ศิลปินคนแรกในค่าย) (พ.ศ. 2554) |  |  |  |
| 5 | เก็ตสึโนวา (Getsunova) (พ.ศ. 2551 ย้ายเข้ามา พ.ศ. 2558) (มาจาก ดั๊กบาร์) |  |  |  |
| 6 | ภัทรศยา ยงรัตนมงคล (มิ้นท์) (พ.ศ. 2560) |  |  |  |
| 7 | ประพุทธ์ พิมพามา (โอปอ) (พ.ศ. 2556) |  |  |  |
| 8 | ผลิตโชค อายนบุตร (เป๊ก) (พ.ศ. 2548 ย้ายเข้ามา พ.ศ. 2560) (มาจาก เวิร์คแก๊งค์) |  |  |  |
| 9 | คณิตกุล เนตรบุตร (แพรว) (พ.ศ. 2540 ย้ายเข้ามา พ.ศ. 2558) (มาจาก เวิร์คแก๊งค์) |  |  |  |
| 10 | มัจฉา โมซิมันน์ (ชาช่า) (พ.ศ. 2563) |  |  |  |
| 11 | วีดา ปุณณะหิตานนท์ (โมนิก้า) (พ.ศ. 2564) |  |  |  |
| 12 | ปภัสสร ฮัน (เหวยเหวย) (พ.ศ. 2554 ย้ายเข้ามา พ.ศ. 2561) (มาจาก ทรูแฟนตาเซีย) |  |  |  |
| 13 | ชิษณุชา ตันติเมธ (มิว) (พ.ศ. 2557 ย้ายเข้ามา พ.ศ. 2562) (มาจาก MBO) |  |  |  |
| 14 | ปองศักดิ์ รัตนพงษ์ (อ๊อฟ) (พ.ศ. 2547 ย้ายเข้ามา พ.ศ. 2565) (มาจาก มิวสิคครีม) |  |  |  |
| 15 | ชนกันต์ รัตนอุดม (อะตอม) (พ.ศ. 2558 - 2566 ย้ายเข้ามา พ.ศ. 2567) (มาจาก เลิฟอีส) |  |  |  |
อดีตศิลปินเคยอยู่ในสังกัด

| ลำดับ | ชื่อศิลปิน | ช่วงเวลาผลิตผลงาน ค่ายเพลงเดิม กับ ค่ายเพลงใหม่ | ช่วงเวลาในสังกัด ค่ายเพลงเก่า กับ ค่ายเพลงใหม่ | ช่วงระยะเวลา สังกัดเดิม และ ค่ายเพลง |
| --- | --- | --- | --- | --- |
| 1 | ธงไชย แมคอินไตย์ (เบิร์ด) (พ.ศ. 2529 ย้ายเข้ามา พ.ศ. 2554 - 2562) (มาจาก ดั๊กบาร์) |  |  |  |
| 2 | ธนิดา ธรรมวิมล (ดา เอ็นโดรฟิน) (พ.ศ. 2547 ย้ายเข้ามา พ.ศ. 2554 - 2559) (มาจาก ดั๊กบาร์) |  |  |  |
| 3 | มาช่า วัฒนพานิช (พิม, มาช่า) (พ.ศ. 2530 ย้ายเข้ามา พ.ศ. 2555 - 2565) (มาจาก ดั๊กบาร์) |  |  |  |
| 4 | อีฟ ปานเจริญ (ปาล์มมี่) (พ.ศ. 2543 ย้ายเข้ามา พ.ศ. 2554 - 2560) (มาจาก ดั๊กบาร์) |  |  |  |
| 5 | รณเดช วงศาโรจน์ (แหนม) (พ.ศ. 2549 ย้ายเข้ามา พ.ศ. 2556 - 2559) (มาจาก สนามหลวงมิวสิค) |  |  |  |
| 6 | พีระพัฒน์ เถรว่อง (บี) (พ.ศ. 2541 ย้ายเข้ามา พ.ศ. 2554 - 2558) (มาจาก วอร์นเนอร์ มิวสิค ไทยแลนด์) |  |  |  |
| 7 | ภัทรวี ศรีสันติสุข (เอิ๊ต) (พ.ศ. 2557 - 2558) |  |  |  |
| 8 | ญานนีน ภารวี ไวเกล (พลอยชมพู) (พ.ศ. 2558) |  |  |  |
| 9 | ไชยอมร แก้ววิบูลย์พันธุ์ (Ammy The Bottom Blues) (พ.ศ. 2549 ย้ายเขัามา พ.ศ. 2557 - 2561) (มาจาก สนามหลวงมิวสิค) |  |  |  |
| 10 | ปราโมทย์ ปาทาน (โอ๊ต) (พ.ศ. 2549 ย้ายเข้ามา พ.ศ. 2559 - 2562) (มาจาก วีเรคคอร์ดส) |  |  |  |
| 11 | ทศพร อาชวานันทกุล (ซิน) (พ.ศ. 2551 ย้ายเข้ามา พ.ศ. 2556 - 2565) (มาจาก โซนี่ มิวสิค) |  |  |  |
| 12 | คริสติน่า อากีล่าร์ (ติ๊น่า) (พ.ศ. 2533 ย้ายเข้ามา พ.ศ. 2554 - 2561) (มาจาก ฮัมเบรลล่า) |  |  |  |
| 13 | เจ็ตเซ็ตเตอร์ (Jetset'er) (พ.ศ. 2549 - 2564, พ.ศ. 2566 - ปัจจุบัน) (ย้ายเข้ามา พ.ศ. 2557 - 2564) (มาจาก วีเรคคอร์ดส) |  |  |  |
| 14 | ปองกูล สืบซึ้ง (ป๊อบ) |  |  |  |
คอนเสิร์ตรวมศิลปิน

| ชื่อคอนเสิร์ต | วันที่แสดง | ศิลปิน | แขกรับเชิญ | สถานที่ |
| --- | --- | --- | --- | --- |
| Chang Music Connection Presents “WHITEHAUS CONCERT” เปิดบ้านเฉพาะกิจ สนิทจนสนุก | 10 กันยายน พ.ศ. 2559 | ปองกูล สืบซึ้ง, สุพล พัวศิริรักษ์, บัณฑิต แซ่โง้ว, ชนกันต์ รัตนอุดม, กันยารัตน์ ติยะพรไชย, เก็ตสึโนวา, ไชยอมร แก้ววิบูลย์พันธุ์, เจ็ตเซ็ตเตอร์ และ ปราโมทย์ ปาทาน |  | เมืองไทย GMM LIVE HOUSE เซ็นทรัลเวิลด์ ชั้น 8 |
| Chang Music Connection Presents “WhiteHaus Concert 2” ตอน “4 Chairs “ | 15-16 กันยายน พ.ศ. 2560 | ปราโมทย์ ปาทาน, ปองกูล สืบซึ้ง, ชนกันต์ รัตนอุดม และ ผลิตโชค อายนบุตร |  | เมืองไทย GMM LIVE HOUSE เซ็นทรัลเวิลด์ ชั้น 8 |
อุทยานแห่งชาติหมู่เกาะอ่างทอง

| อุทยานแห่งชาติหมู่เกาะอ่างทอง |
| --- | --- |
ไอยูซีเอ็นประเภท 6 (เขตคุ้มครองเพื่อประโยชน์อันยั่งยืนของทรัพยากรธรรมชาติ)
เกาะวัวตาหลับ

ที่ตั้ง: จังหวัดสุราษฎร์ธานี ประเทศไทย
พิกัด: 9°37′22″N 99°40′30″E﻿ / ﻿9.62278°N 99.67500°E﻿ / 9.62278; 99.67500
พื้นที่: 102 ตารางกิโลเมตร (64,000 ไร่)
จัดตั้ง: 12 พฤศจิกายน พ.ศ. 2523
ผู้เยี่ยมชม: 134,315 (2562)
หน่วยราชการ: กรมอุทยานแห่งชาติ สัตว์ป่า และพันธุ์พืช

 พื้นที่ชุ่มน้ำแรมซาร์
ขึ้นเมื่อ: 14 สิงหาคม พ.ศ. 2545
เลขอ้างอิง: 1184
 
 
อุทยานแห่งชาติหมู่เกาะอ่างทอง เป็นอุทยานแห่งชาติทางทะเลที่มีลักษณะเป็นหมู่เกาะในอ่าวไทยประกอบด้วยเกาะต่าง ๆ 42 เกาะ ได้แก่ เกาะพะลวย เกาะวัวตาหลับ เกาะแม่เกาะ เกาะสามเส้า เกาะหินดับ เกาะนายพุด และเกาะไผ่ลวก เป็นต้น ตั้งอยู่ในท้องที่ตำบลอ่างทอง อำเภอเกาะสมุย จังหวัดสุราษฎร์ธานี ครอบคลุมพื้นที่ 102 ตารางกิโลเมตร เป็นพื้นน้ำประมาณ 84 ตารางกิโลเมตร หรือประมาณ 82 เปอร์เซ็นต์ของพื้นที่ทั้งหมด ได้รับการประกาศจัดตั้งเป็นอุทยานแห่งชาติเมื่อวันที่ 12 พฤศจิกายน พ.ศ. 2523 อุทยานแห่งชาติหมู่เกาะอ่างทองได้รับรางวัลอุทยานแห่งชาติสีเขียว (Green National Parks) ระดับทอง (ดีเยี่ยม) ประจำปี 2563
ลักษณะภูมิประเทศ

หมู่เกาะอ่างทองเป็นอุทยานแห่งชาติซึ่งตั้งอยู่ในเขตน้ำตื้นใกล้ฝั่ง ความลึกเฉลี่ยของน้ำประมาณ 10 เมตร น้ำทะเลบริเวณอุทยานฯ มีความโปร่งใสน้อยเนื่องจากได้รับอิทธิพลของตะกอนจากแม่น้ำตาปี ลักษณะชายฝั่งโดยทั่วไปมีความสูงชัน ส่งผลให้ปะการังในบริเวณนี้ก่อตัวในแนวแคบๆเฉพาะชายฝั่งด้านตะวันตกเฉียงใต้และบริเวณที่มีที่กำบังจากลมมรสุมตะวันออกเฉียงเหนือ ปะกังรังที่พบส่วนใหญ่ได้แก่ ปะการังหินลูกช้าง ปะการังสมอง ปะการังเขากวางกิ่งสั้น ปะการังพวกนี้จะอยู่ด้านบนของแนว ส่วนที่อยู่ในระดับลึกลงไปและได้รับแสงน้อยจะเป็นพวกปะการังแผ่น (ในสกุล pavona) และปะการังดอกไม้ (Goniopora sp.) สำหรับสัตว์น้ำที่อาศัยอยู่ในบริเวณนี้ได้แก่ ปลาผีเสื้อลายแปดเส้น ปลาผีเสื้อปากยาว ปลาสินสมุทร ปลานกแก้ว ปลากระเบนทอง ปลาฉลามหูดำ ปลาเก๋า หอยเม่นลายเสือ. ส่วนบริเวณด้านในของแนวปะการังซึ่งการไหลเวียนของน้ำไม่ดีพอนั้นจะเป็นที่อาศัยของ ปลิงทะเล ปูม้า และสาหร่ายสีน้ำตาลกลุ่มสาหร่ายทุ่น (Sargassum sp.) และสาหร่ายจอก (Turbinaria sp.)
บริเวณด้านข้างของเกาะเป็นหินที่ชัน และมีความลึกมากจนแสงส่องลงไปได้น้อย ทำให้ปะการังไม่สามารถเจริญเติบโตได้ ในบริเวณนี้จึงเป็นที่อยู่ของสัตว์จำพวก กัลปังหา กัลปังหาหวี แส้ทะเล หอยนางรม หอยมือเสือ หอยมือหมี ที่สำคัญคือเป็นแหล่งอาศัยของแพลงตอนซึ่งเป็นธาตุอาหารของสัตว์ทะเล ในบริเวณนี้จึงเต็มไปด้วยสัตว์น้ำหลายชนิด อาทิเช่น กลุ่มหอยสองฝาชนิดต่าง ๆ ปะการังอ่อน หอยจอบ ฟองน้ำครก ฟองน้ำท่อ สาหร่ายคัน เพรียงหัวหอม เป็นต้น และทั้งยังเป็นแหล่งเลี้ยงตัวอ่อนของ ปลาทู ปลากะตัก และหมึกทะเล
ความหลากหลายทางชีวภาพ

พื้นที่ส่วนใหญ่ของเกาะขนาดใหญ่ในเขตอุทยาน จะเป็นป่าไม่ผลัดใบ มีพรรณไม้สำคัญคือ พลองใบมน รักป่า อบเชย เต่าร้าง หวาย และรองเท้านารีช่องอ่างทอง ตามชายฝั่งแคบๆจะมีป่าชายทะเลกระจายอยู่ พรรณไม้สำคัญคือ หูกวาง โพทะเล กระทิง ปอทะเล ลำเจียก และพลับพลึงทอง บริเวณภูเขาหินปูน จะมีป่าที่มีลักษณะเฉพาะขึ้นอยู่บนหน้าดินบางๆ พืชส่วนใหญ่ในป่าแถบนี้จะมีขนาดเล็ก เช่น จันทน์ผา สลัดได ยอป่า และอาจพบป่าชายเลนได้บ้างบริเวณชายหาดและสันดอน
บริเวณอุทยานพบนกอย่างน้อย 53 ชนิด โดยเป็นจำพวกนกเป็ดน้ำและนกชายฝั่งประมาณ 10 ชนิด มีนกประจำถิ่น 32 ชนิด เช่น นกยางเขียว เหยี่ยวแดง และนกอพยพ 9 ชนิด เช่น นกยางดำ นกปากซ่อมดง นกเด้าดิน มีนกที่ใกล้สูญพันธุ์อยู่ 1 ชนิด คือ นกเงือกดำ และนกที่ถูกคุกคาม ได้แก่ นกออก นกลุมพูขาว นกลุมพูเขียว นกแอ่นกินรัง และเหยี่ยวแดง
ปลาที่พบในทะเลบริเวณอุทยานมีอยู่หลากหลายสายพันธุ์ เช่น ปลาทู ปลาลัง ปลาเก๋าแดง ปลาปากคม ปลาสีกุน กระเบนจุดขาว กระเบนจุดฟ้า ปลาทรายแดง ปลาหลังเขียว ปลาตะเพียนน้ำเค็ม ปลากะตักใหญ่ ปลาจวด ปลาตาหวานจุด ปลาอินทรี ปลาดาบเงินใหญ่ ปลาสาก อันดับปลาซีกเดียวปลาลิ้นหมา ส่วนปลาที่พบตามแนวปะการัง เช่น ปลาสลิดหินดำ ปลาสลิดหินเขียว ปลาสลิดทะเล ปลาข้าวเม่าน้ำลึก ปลาผีเสื้อลายแปดเส้น ปลาผีเสื้อปากยาว ปลาสินสมุทรลายน้ำเงิน ปลากระทุงเหว ปลานกแก้ว ปลาสร้อยนกเขา ปลาการ์ตูนอินเดียนแดง ปลาพยาบาล
ในอุทยานพบสัตว์ครึ่งบกครึ่งน้ำเพียง 5 ชนิด ขณะที่พบสัตว์เลี้ยงลูกด้วยนมอย่างน้อย 16 ชนิด เช่น ค่างแว่นถิ่นใต้ นากใหญ่จมูกขน วาฬชนิดต่างๆ